
Acord de Parteneriat


ȋncheiat ȋntre


ASOCIATIA “ CENTRUL PENTRU INCLUZIUNE SOCIALA REGIUNEA S-E”
B-dul Tomis nr. 56, localitatea Constanta, jud. Constanta, CUI 41130130 
Reprezentată prin dna CONDORACHE CATI, in calitate de Presedinte
denumit ȋn continuare “Promotor de Proiect”


şi


COMUNA ION CORVIN, JUD. CONSTANTA
Str. Sfântul Andrei nr. 50, Com. Ion Corvin, Jud. Constanta, CIF 5515059
Reprezentată prin Floros Tudorița, in calitate de primar 
denumit ȋn continuare “Partener de Proiect”

denumite ȋn continuare, individual “Parte” şi ȋmpreună “Părţi”



pentru implementarea Proiectului „Masuri de incluziune sociala pentru romii din Ion Corvin”
finanţat prin Mecanismul Financiar SEE
Programul “Dezvoltare locală, reducerea sărăciei și creșterea incluziunii romilor”



Declinarea responsabilității:  
Prezentul Acord de Parteneriat are drept scop asistarea Promotorilor de Proiect  şi a Partenerilor de Proiect ȋn pregătirea acordurilor de parteneriat prevăzute la Articolul 7.7 al Regulamentelor de implementare a Mecanismelor Financiare SEE şi Norvegian 2014-2021. Acesta este furnizat numai cu scop informativ, iar conţinutul său nu este destinat a ȋnlocui consultarea oricăror alte surse legale aplicabile sau consultarea necesară a unui jurist, după caz. Asigurarea conformităţii prevederilor prezentului Acord de Parteneriat cu Contractul Proiectului şi cadrul legal aplicabil cade ȋn responsabilitatea Părţilor. FMO sau orice persoană care acţionează ȋn numele său nu vor fi răspunzătoare ȋn legătură cu utilizarea sau reutilizarea acestui model de acord de parteneriat.  


PREAMBUL:Avand in vedere scopul şi obiectivele Programului finanţat prin Mecanismul Financiar SEE/Norvegian precum şi obiectivele generale ale schemei de finanțare granturi mici “Intervenții prioritare pentru comunitățile rome” lansată în 2021 de către Fondul Român de Dezvoltare Socială (FRDS) în cadrul programului “Dezvoltare locală, reducerea sărăciei și creșterea incluziunii romilor” finanțat prin intermediul Granturilor SEE și Norvegiene 2014-2021;
Tinad cont de obiectivul granturilor SEE si Norvegiene 2014-2021 de a contruibui la reducerea disparitatilor economice si sociale in Spatiul Economic European; 
Luand in considerare obiectivul general al Programului de a contribui activ la cresterea coeziunii economice si sociale la nivel national si local;    



S-A CONVENIT DUPĂ CUM URMEAZĂ:
Articolul 1 – Scop şi obiective
1. Prezentul Acord de Parteneriat (denumit ȋn continuare “Acordul”) defineşte drepturile şi obligaţiile Părţilor şi stabileşte termenii şi condiţiile colaborării acestora ȋn implementarea Proiectului cu titlul „Asistenta medicala comunitara pentru romii din satul Ion Corvin, jud. Constanta”, aşa cum este descris şi definit ȋn Anexa 1- lista de activitati si responsabilitatile partenerilor si Anexa 2 – Bugetul proiectului. 
2. Părţile vor acţiona ȋn conformitate cu cadrul legal al Mecanismului Financiar SEE/Norvegian 2014-2021, şi anume cu Regulamentul privind implementarea Mecanismului Financiar [SEE/Norvegian] 2014-2021 (denumit ȋn continuare „Regulamentul”). Părţile admit ȋn mod expres că au acces şi sunt familiarizate cu conţinutul Regulamentului. 
3. Orice anexe la prezentul Acord constituie parte integrantă a Acordului. Ȋn cazul unor neconcordanţe ȋntre Anexe şi Acord, prevederile celui din urmă vor prevala. 
Articolul 2 – Intrarea ȋn vigoare şi durata 
1. Prezentul Acord va intra ȋn vigoare la data aplicării ultimei semnături de către Părţi. Acesta va rămâne ȋn vigoare până când Partenerul de Proiect ȋşi va fi ȋndeplinit ȋn totalitate obligaţiile faţă de Promotorul de Proiect, aşa cum au fost definite ȋn prezentul Acord. 
Articolul 3 – Principalele roluri şi responsabilităţi ale Părţilor
1. Părţile vor lua toate măsurile adecvate şi necesare pentru a asigura ȋndeplinirea obligaţiilor şi obiectivelor care decurg din prezentul Acord in vederea implementarii activitatilor Proiectului mentionate in Anexa 1- lista de activitati si responsabilitatile partenerilor, parte integranta din prezentul Acord.    
2. Părţile ȋşi vor ȋndeplini obligaţiile care le revin cu eficienţă, transparenţă şi conştiinciozitate. Acestea se vor informa reciproc cu privire la toate aspectele importante pentru cooperarea generală şi pentru implementarea activităţilor care urmează a fi desfăşurate. Acestea vor acţiona cu bună-credinţă ȋn toate chestiunile şi vor acţiona, ȋn orice moment, ȋn interesul Programului şi al Proiectului. 
3. Părţile vor pune la dispoziţie personal suficient şi calificat, care ȋşi va desfăşura activitatea la cel mai ȋnalt standard profesional. Ȋn timpul executării obligațiilor ȋn temeiul prezentului Acord, personalul şi entităţile angajate de oricare dintre Părţi vor respecta legislaţia ţărilor respective. 
4. Ori de câte ori, ȋn ȋndeplinirea obligațiilor sale ȋn temeiul prezentului Acord, personalul uneia din Părţi se află la sediul celeilalte Părţi sau ȋn orice altă locaţie pe teritoriul ţării celeilalte Părţi la solicitarea acelei Părţi, acea Parte se va asigura că sediul şi locaţiile respectă toată legislaţia şi standardele naţionale aplicabile privind sănătatea, securitatea şi protecţia mediului. Părţile vor lua toate măsurile de precauţie necesare pentru a preveni apariţia oricărei vătămări corporale sau daune asupra bunurilor celeilalte Părţi ȋn legătură cu implementarea Proiectului.     
5. Cu exceptia Promotorului de Proiect care va desemna un Manager de proiect, fiecare Parte va desemna un de coordonator de proiect care va avea responsabilitatea operaţională pentru implementarea Proiectului şi va servi ca punct de contact pentru comunicare şi pentru toate schimburile de documentaţie şi materiale ȋntre Părţi.  
Articolul 4 – Obligaţiile Promotorului de Proiect
1. Promotorul de Proiect este responsabil pentru coordonarea generală, managementul şi implementarea Proiectului ȋn conformitate cu cadrul de reglementare şi contractual specificat ȋn prezentul Acord. Acesta ȋşi asumă ȋn exclusivitate responsabilitatea faţă de Operatorul de Program privind implementarea cu succes a Proiectului.    
2. Promotorul de Proiect se angeajază, printre altele:
(a) să asigure implementarea corectă şi la timp a activităţilor Proiectului;
(b) să informeze cu promptitudine Partenerul de Proiect cu privire la toate circumstanţele care ar putea avea un impact negativ asupra implementării corecte şi la timp a oricăreia dintre activităţile Proiectului şi cu privire la orice eveniment care ar putea conduce la ȋntreruperea temporară sau definitivă sau la orice deviere faţă de Proiect; 
(c) să asigure Partenerului de Proiect acces la toate documentele, datele şi informaţiile disponibile aflate ȋn posesia sa, care pot fi necesare sau utile Partenerului de Proiect pentru ȋndeplinirea obligaţiilor sale; ȋn cazul ȋn care astfel de documente, date şi informaţii nu sunt ȋn limba Engleză, va furniza o traducere ȋn limba Engleză a acestora, la solicitarea Partenerului de Proiect; 
(d) să furnizeze Partenerului de Proiect o copie semnată a Contractului de Proiect, inclusiv orice modificări ulterioare ale acestuia, la data intrării lor ȋn vigoare; 
(e) să consulte Partenerul de Proiect ȋnainte de a transmite Operatorului de Program orice solicitare de modificare a Contractului de Proiect care ar putea afecta sau ar putea fi de interes pentru rolul, drepturile şi obligaţiile Partenerului de Proiect, ce decurg din acestea;  
(f) să pregătească şi să transmită ȋn timp util Operatorului de Program [specificaţi ce trebuie transmis: rapoarte intermediare ale proiectului sau altele] ȋn legătură cu cererile de plată, ȋn conformitate cu Acordul de Program şi Contractul de Proiect astfel ȋncât să se respecte termenele de plată către Partenerul de Proiect, aşa cum se prevede ȋn prezentul Acord; 
(g) să transfere ȋn contul bancar desemnat al Partenerului de Proiect toate plăţile datorate, până la termenele stabilite;
(h) să se asigure că Partenerul de Proiect primeşte cu promptitudine toată asistenţa de care poate avea nevoie pentru ȋndeplinirea sarcinilor sale; 

3. Obligații ale Promotorului de Proiect privind sustenabilitatea proiectului:
(a) promotorul de proiect va realiza un plan de sustenabilitate a proiectului in conformitate cu prevederile minimale obligatorii mentionate in apelul de propuneri de proiecte si ghidul aplicantului, care sa asigure functionarea activitatilor si dupa finalizarea proiectului;
(b) bunurile achizitionate in proiect vor fi predate in custodie P1 pentru a asigura in continuarea functionarea centrului de asistenta medico-sociala si va asigura impreuna cu P1 mententata acestora pe o perioada minima de 5 ani. 
Articolul 5 – Obligaţiile Partenerului de Proiect 
1. Partenerul de Proiect este responsabil pentru ȋndeplinirea activităţilor şi sarcinilor care i-au fost atribuite ȋn conformitate cu prezentul Acord si cu Anexa 1. 
2. Ȋn plus faţă de obligaţiile de mai sus, Partenerul de Proiect este obligat: 
(a) să informeze cu promptitudine Promotorul de Proiect asupra circumstanţelor relevante care pot avea impact asupra corectitudinii, oportunităţii şi integralităţii performanţei sale; 
(b) să furnizeze Promotorului de Proiect toate informaţiile necesare pentru pregătirea [oricăror rapoarte pe care Promotorul de Proiect trebuie să le transmită Operatorului de Program] la termenele şi ȋn conformitate cu formularele de raportare stabilite de Promotorul de Proiect; 
(c) să informeze imediat Promotorul de Proiect cu privire la orice caz de fraudă, corupţie sau altă activitate ilegală, suspectată sau reală, care i-a atras atenţia, la orice nivel sau ȋn orice etapă de implementare a Proiectului; 
(d) să păstreze toate documentele justificative aferente Proiectului, inclusiv cheltuielile suportate, fie sub formă de originale, fie ȋn versiuni certificate conforme cu originalul, pe suporturi de date acceptate ȋn mod obişnuit, pentru cel puţin 3 ani de la aprobarea de către [FMC/NMFA] a raportului final al Programului; 
(e) să furnizeze oricărui organism care efectuează evaluări intermediare sau ex-post ale Programului, precum şi orice monitorizări, audituri şi verificări la faţa locului, ȋn numele Mecanismului Financiar [SEE/Norvegian], orice documente sau informaţii necesare ȋn sprijinul evaluăii; 
(f) să participe efectiv la promovarea obiectivelor, activităţilor şi rezultatelor Mecanismului Financiar precum şi contribuţia Donatorului (Donatorilor) la reducerea decalajelor economice şi sociale ȋn Spaţiul Economic European;
3. Obligații ale Partenerului de Proiect privind sustenabilitatea proiectului:
(a) In baza planului de sustenabilitate a proiectului in conformitate cu prevederile minimale obligatorii mentionate in apelul de propuneri de proiecte si ghidul aplicantului, care sa asigure functionarea activiatilor si dupa finalizarea proiectului, Partenerul de proiect va sprijini PP in procesul de asigurare a sustenabilitatii proiectului, respectiv: 
Structura modulara achizitionata in cadrul proiectului si dotarile aferente, vor fi preluate in custodie de catre P1 care va asigura costurile administrative de functionare, respectiv eletricitate, internet, s.a. P1 va pune in continuare la dispozitie cu titlu gratuit terenul pe care vor fi amplasate containerele modulare in care vor fi furnizate serviciile integrate.  
PP va asigura costurile de achizitionare a materialele (sanitare, birotica/papetarie) necesare echipei din cadrul centrului de asistenta medico-sociala. 
P1 va face toate demersurile legale in vederea angajarii mediatorului sanitar si a asistentului medical comunitar in conformitate cu prevederile HG 324/2019, normele de aplicare a legii asistentei medicale comunitare, echipa comunitara care va continua activitatile proiectului ( campanii de educatie pentru sanatate, facilitare comunicarii dintre reprezentatii serviciilor publice si beneficiari, asistenta medicala primara, s.a).  
PP cu suportul P1 va face toate demersurile necesare identificarii unui medic de familie care sa activeze la nivel local in satul Ion Corvin si sa ofere servicii cetatenilor din acesta comunitate. 
PP va asigura din resuse proprii sustenabilitatea activitatii de facilitare comunitare in beneficiul membrilor comunitatii si va asigura din resurse proprii suport echipei comunitare si membrilor GIL in procesul de dezvoltare locala si comunicare cu autoritatile locale.  

Articolul 6 – Bugetul Proiectului şi eligibilitatea cheltuielilor 
1. Bugetul detaliat total al Proiectului, cota de buget a fiecărei Părţi precum şi alocarea bugetară ȋntre activităţile care urmează a fi realizate de fiecare Parte sunt stabilite ȋn Anexa 2 – Bugetul proiectului.
2. Cheltuielile suportate de Partenerul de Proiect trebuie să fie ȋn conformitate cu regulile generale privind eligibilitatea cheltuielilor cuprinse ȋn Regulament, ȋn special ȋn Capitolul 8 al acestuia. 
3. Cheltuielile indirecte vor fi solicitate prin aplicarea următoarei metode: [specificaţi metoda ȋn conformitate cu Articolele 8.5.1(a), (b), (c) (d) sau (e) din Regulament].
Articolul 7 – Gestiunea financiară şi modalităţile de plată 
1. Plata cotei de finanţare din grantul proiectului către Partenerul de Proiect se va face sub forma de plată aplicabile, respectiv: plăţi ȋn avans, rambursarea cheltuielilor efectuate (plăţi intermediare) şi plata soldului final. 
2. Plata avansului către Partenerul de Proiect se va face nu mai târziu de 30 zile de la creditarea plăţii avansului din Program ȋn contul bancar al Promotorului de Proiect. 
4. Plaţile intermediare se vor face pe baza solicitărilor de plată către Promotorul de Proiect şi dacă se utilizează un model ȋn acest sens. Cererile de plată vor fi transmise Promotorului de Proiect trimestrial, ȋmpreună cu o confirmare din partea Partenerului proiectului conform căreia cheltuielile solicitate sunt ȋn conformitate cu principiile şi regulile stabilite ȋn prezentul Acord.
5. Plata soldului final se va face dupa aprobarea raportului final de catre finantator.
6. Toate sumele sunt exprimate ȋn lei.
7. Plăţile către Partenerul de Proiect se vor efectua ȋn contul bancar al Partenerului de Proiect, exprimate ȋn RON.
8. Plăţile vor fi considerate a fi fost efectuate la data debitării contului Promotorului de Proiect.  
Articolul 8 – Dovada cheltuielilor 
1. Costurile suportate de Partenerul de Proiect vor fi justificate prin facturi achitate sau, alternativ, prin documente contabile cu valoare probatorie echivalentă. 
2. Dovada cheltuielilor va fi furnizată Promotorului de Proiect de către Partenerul de Proiect ȋn măsura necesară pentru ca Promotorul de Proiect să-şi respecte obligaţiile faţă de Operatorul de Program.
4. Cheltuielile indirecte solicitate prin aplicarea unei rate forfetare nu trebuie să fie justificate prin documente contabile.

Articolul 9 – Rapoarte de progres şi financiare 
Rapoartele de progres si financiare vor fi intocmite in conformitate cu contractul de finantare. manualul de implementare a proiectului, regulamentul financiar al proiectului si cu graficul de rambursari aprobat de Parti. 

Articolul 10 – Audituri 
In conformitate cu Capitolul 11 din Regulament, toate cererile de rambusare vor fi supuse unui control de audit financiar. Rapoartul de audit financiar va fi inaintat Operatorului de program odata cu depunerea cererilor de rambursare.  
Articolul 11 – Achiziţii
1. Părţile vor respecta legislaţia naţională şi Europeană privind achiziţiile publice, la orice nivel, ȋn implementarea Proiectului. 
2. Legislaţia aplicabilă privind achiziţiile este legislaţia ţării ȋn care se efectuează achiziţia. 

Articolul 12 – Conflictul de interese
1. Părţile vor lua toate măsurile necesare pentru a preveni orice situaţie care ar putea compromite executarea imparţială şi obiectivă a prezentului Acord. Astfel de conflicte de interese pot apare ȋn special ca urmare a intereselor economice, afinităţii politice sau naţionale, legăturilor familiale sau emoţionale, sau oricărei alte legături relevante sau a interesului comun. Orice conflict de interese care ar putea să apară ȋn timpul executării prezentului Acord trebuie notificat fără ȋntârziere celeilalte Părţi, ȋn scris. Ȋn eventualitatea unui astfel de conflict, Partea implicată va lua imediat toate măsurile necesare pentru rezolvarea acestuia. 
2. Fiecare dintre Părţi ȋşi rezervă dreptul de a verifica dacă aceste măsuri sunt adecvate şi poate solicita luarea unor măsuri suplimentare, dacă este cazul, ȋntr-un interval de timp pe care ȋl va stabili. Părţile se vor asigura că personalul lor, consiliul de conducere şi directorii nu sunt puşi ȋntr-o situaţie care ar putea crea conflict de interese. Fiecare dintre Părţi va ȋnlocui imediat orice membru al personalului său care este expus la o astfel de situaţie. 
Articolul 13 - Confidenţialitate
Părţile semnatare ale prezentului acord convin să păstreze în strictă confidenţialitate informaţiile primite în cadrul şi pe parcursul implementării proiectului şi sunt de acord să prevină orice utilizare sau divulgare neautorizată a unor astfel de informaţii. Părţile înţeleg să utilizeze informaţiile confidenţiale doar în scopul de a-şi îndeplini obligaţiile din prezentul Acord de Parteneriat. 
Articolul 14 – Dreptul de proprietate intelectuală 
Proprietatea asupra muncii, materialelor sau altor rezultate obţinute ȋn temeiul prezentului Acord revin Promotorului de proiect si Partenerului care le-a realizat.
Utilizarea acestora de către cealaltă Parte se face cu acordul scris al partii care l-a realizat.

Articolul 15 – Răspundere
1. Forţa majoră apără de răspundere partea care o invocă şi o dovedeşte în condiţiile legii.
2. Forţa majoră constituie împrejurări mai presus de voinţa părţilor, a căror înlăturare este peste puterile acestora, după cum sunt totodată de neînlăturat de către oricine s-ar afla într-o astfel de situaţie.
3. Nici una din părţi nu poate fi socotită răspunzătoare de neîndeplinirea obligaţiilor contractuale în caz de forţă majoră, constând în: calamităţi, incendii, inundaţii, alte evenimente naturale, blocaje economice, greve şi conflicte de muncă, răscoale, război civil, invazii, ostilităţi, conflicte industriale/economice, stări de necesitate, faliment, acte guvernamentale sau alte instrumente emise de guvern şi/sau altă autoritate locală şi/sau de stat, ordin sau hotărâre judecătorească – lista împrejurărilor de forţă majoră definite aici nefiind limitativă, şi în general, orice cauză mai presus de controlul raţional al părţii în cauză.
4. Îndeplinirea acordului de parteneriat va fi suspendată în perioada de acţiune a forţei majore, dar fără a prejudicia drepturile care li se cuveneau părţilor până la apariţia acesteia.
5. In cazul in care,  propunerea de finantare nu este admisa spre implementare de finantator, acordul de colaborare de anuleaza de drept. 
6. Partea care invocă situaţia de forţă majoră pentru neîndeplinirea obligaţiilor contractuale trebuie să informeze de îndată cealaltă parte, în termen de cel mult 5 (cinci) zile de la apariţia situaţiei şi să o dovedească în termen de 15 zile de la producere.
Articolul 16 – Nereguli
1. Neregulile sunt definite ȋn conformitate cu Articolul 12.2 al Regulamentului. 
2. Ȋn cazul ȋn care una dintre Părţi ia la cunoştinţă despre o neregulă, acea Parte va informa imediat cealaltă Parte ȋn scris.
3. Ȋn cazul ȋn care măsurile de remediere a unei astfel de nereguli sunt luate de organismele competente menţionate la Capitolul 12 al Regulamentului, inclusiv măsuri de recuperare a fondurilor, Partea ȋn cauză va fi singura răspunzătoare pentru respectarea acestor măsuri şi pentru returnarea către Program a acestor fonduri. Ȋn astfel de cazuri, Partenerul de Proiect va returna fondurile recuperate prin intermediul Promotorului de Proiect. 
Articolul 17 – Suspendarea plăţilor şi rambursarea  
1. Ȋn cazul ȋn care Operatorul de Program, Punctul Naţional de Contact sau Statul Donator [Statele Donatoare] ia decizia de a suspenda plăţile şi/sau de a solicita rambursarea de la Promotorul de Proiect, Partenerul de Proiect va lua măsurile necesare pentru a se conforma acestei decizii.  
2. Ȋn sensul paragrafului anterior, Promotorul de Proiect va trimite fără ȋntârziere Partenerului de Proiect o copie a deciziei menţionate ȋn paragraful anterior. 
Articolul 18 – Rezilierea
1.Oricare dintre Părţi poate solicita rezilierea prezentului Acord ȋn cazul ȋncălcării de către o alta Parte a obligaţiilor ce-i revin. Solicitarea de rezilierea va fi transmisa in forma scrisa, urmata de confirmare de primire din partea Promotorului de proiect.
2.Ȋn plus, ȋn cazul rezilierii Contractului de Proiect pentru orice motiv, Promotorul de Proiect poate rezilia prezentul Acord, cu efect imediat.
3. In cazul rezilierii, Partea care va parasi acordul va rambursa catre Promotorul de proiect sumele de bani ramase disponibile, iar pentru cele cheltuite deja va furniza documentele justifictive conform Regulamentului financiar.  
Articolul 19 - Cesionarea
1. Niciuna dintre Părţi nu va avea dreptul de a  cesiona drepturile şi obligaţiile sale ȋn temeiul prezentului Acord fără acordul prealabil al celeilalte Părţi. 
2. Părţile au luat la cunoştinţă faptul că orice cesionare a drepturilor şi obligaţiilor ȋn temeiul prezentului Acord depinde de acordul prealabil al Operatorului de Program ȋn conformitate cu prevederile Contractului de Proiect.
Articolul 20 – Amendamente
1. Orice modificare a prezentului Acord, inclusiv a Anexelor sale, va face obiectul unui acord scris ȋncheiat ȋntre Părţi. 

Article 21 – Nulitate parțială
1. Ȋn cazul ȋn care oricare dispoziţie din prezentul Acord (sau o parte din oricare dispoziţie) este considerată de orice instanţă, tribunal sau autoritate competentă ca fiind nevalidă, ilegală sau inaplicabilă, acea dispoziţie sau parte din dispoziţie trebuie, ȋn măsura ȋn care este necesar, să fie considerată ca nefăcând parte din Acord, fără a fi afectată validitatea şi aplicabilitatea celorlalte dispoziţii.  
2. Ȋn cazul ȋn care o dispoziţie din prezentul Acord (sau parte a oricărei dispoziţii) este considerată ca fiind nevalidă, ilegală sau inaplicabilă, Părţile vor negocia, cu bună-credinţă, modificarea acelei dispoziţii astfel ȋncât, aşa cum a fost modificată, să fie valabilă, legală şi executorie şi, ȋn cea mai mare măsură posibilă, să răspundă intenţiei iniţiale a Părţilor. 
Articolul 22 – Notificări şi limba de comunicare  
1. Toate notificările şi alte comunicări ȋntre Părţi se vor face ȋn scris şi vor fi trimise la următoarele adrese:
Pentru Promotorul de Proiect:
Adresa de corespondenta: Sos. Mangaliei nr. 80 B, Localitatea Constanta, jud. Constanta
Adresa de email: incluziunesocialaconstanta@gmail.com
Pentru Partenerul de Proiect:
Adresa: Str. Sfântul Apostol Andrei nr. 50, Com. Ion Corvin, Jud. Constanta
Adresa de email: comuna@primariaioncorvin.ro 
2. Limba care guvernează executarea prezentului Acord este limba română. Toate documentele, notificările şi alte comunicări prevăzute ȋn cadrul prezentului Acord vor fi ȋn limba Engleză. 
Articolul 23 – Legislaţia aplicabilă şi soluţionarea litigiilor
1. Ȋntocmirea, valabilitatea şi executarea prezentului Acord vor fi reglementate de legislaţia romaneasca in domeniu. 
2. Orice litigiu legat de ȋncheierea, valabilitatea, interpretarea sau executarea prezentului Acord se vor soluţiona pe cale amiabilă, prin consultare ȋntre Părţi. 
3. Prezentul Acord a fost ȋntocmit ȋn 3 exemplare originale, din care fiecare Parte a primit un exemplar si un exemplar va atasat la cererea de finantare. 

